Z A P I S N I K

1. (konstituirajuće) sjednice Vijeća Mjesnog odbora Miroševec
održane 24. lipnja 2021. u Kulturnom centru Dubrava, Dubrava 51a,
s početkom u 11,00 sati

NAZOČNI: Dijana Bačani, Sanja Kelčec-Ključarić, Mario Lucić, Zdravko Mišić i 
                     Krešimir Huzek

OSTALI NAZOČNI:
· Sandra Šukunda, stručna referentica u Gradskom uredu za mjesnu samoupravu


Nakon pozdravnog govora djelatnika Gradskog ureda za mjesnu samoupravu, intoniranja hrvatske himne i minute šutnje u čast palim hrvatskim braniteljima i civilnim žrtvama Domovinskog rata, a sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora, do izbora predsjednika Vijeća, sjednicom predsjedava prvi izabrani član Vijeća s kandidacijske liste koja je dobila najveći broj glasova. 
	Na temelju uvida u službene rezultate izbora članova Vijeća Mjesnog odbora Miroševec konstatirano je da je najviše glasova dobila kandidacijska lista „Bandić Milan 365 – Stranka rada i solidarnosti“ te da je prvi izabrani član Vijeća na toj listi gospođa Dijana Bačani, koja kao privremena predsjednica predsjedava sjednicom.
Predsjedateljica konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
	Na prijedlog predsjednice, Vijeće jednoglasno prihvaća i utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća     Mjesnog odbora Miroševec s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi
	

Ad 1. Osnivanje i izbor Mandatnog povjerenstva
Predsjedateljica daje prijedloge za predsjednika i članove Mandatnog povjerenstva te predlaže donošenje zaključka o osnivanju i izboru članova Mandatnog povjerenstva.
	Bez rasprave, Vijeće jednoglasno, donosi

Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Miroševec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:    Zdravko Mišić
	za članove:            1. Krešimir Huzek i
			      2. Sanja Kelčec-Ključarić.


	Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.


Ad 2. Izvješće Mandatnog povjerenstva o provedenim izborima za članove Vijeća Mjesnog odbora Miroševec s prijedlogom za verifikaciju mandata članovima Vijeća 

Predsjednica Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedateljica otvara raspravu.

	Bez rasprave, Vijeće jednoglasno, donosi

ZAKLJUČAK
o izvješću Mandatnog povjerenstva 

I. Prima se na znanje Izvješće Mandatnog povjerenstva i verificiraju se mandati sljedećim članovima / članicama Vijeća Mjesnog odbora Miroševec:

1. Dijana Bačani                                            „Bandić Milan 365 - Stranka rada i 
                                                                           solidarnosti“
            2. Sanja Kelčec-Ključarić                             „Bandić Milan 365 - Stranka rada i  
                                                                                       solidarnosti“
	3. Mario Lucić                                                SDP                                                                          
	4. Zdravko Mišić 			              DP 
                                                                                     Zelena lista
	5. Krešimir Huzek    			  HDZ
                                                                                     HSLS
                                                                                     HSU
	

	II. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.



Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedateljica obavještava članove Vijeća da u skladu s čl. 15. Poslovnika o radu Vijeća, prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
            Prijedlog – da se za predsjednicu izabere Dijana Bačani- podnijeli su članovi: Mario Lucić, Sanja Kelčec-Ključarić, Zdravko Mišić i Krešimir Huzek.
            /Prijedlog se prilaže ovom zapisniku./

            Predsjedateljica otvara raspravu.
	Budući da nitko ne traži riječ, predsjedateljica poziva izabrane članove Vijeća da dizanjem ruke daju svoj glas ponuđenom kandidatu. Predsjedateljica daje na glasovanje prijedlog kandidata.
	Za kandidatkinju Dijanu Bačani glasovalo je pet prisutnih članova Vijeća.
Budući da je kandidatkinja dobila glasove svih prisutnih članova Vijeća, Vijeće jednoglasno donosi


Z A K LJ U Č A K
o izboru predsjednice Vijeća Mjesnog odbora Miroševec


	1. Za predsjednicu Vijeća Mjesnog odbora Miroševec izabrana je Dijana Bačani.

	2. Ovaj će zaključak biti objavljen na oglasnoj ploči u sjedištu Mjesnog odbora.

	
Predsjednica zahvaljuje članovima Vijeća na ukazanom joj povjerenju i nastavlja predsjedati.


Ad 5. Izbor potpredsjednika Vijeća

[bookmark: _GoBack]	Predsjednica obavještava članove Vijeća da u skladu s čl. 15. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
	 Prijedlog – da se za potpredsjednicu izabere Sanja Kelčec-Ključarić - podnijeli su članovi: Dijana Bačani, Mario Lucić i Sanja Kelčec-Ključarić.
/Prijedlog se prilaže ovom zapisniku./
	 
Predsjednica otvara raspravu.
	Budući da nitko ne traži riječ, predsjednica poziva izabrane članove Vijeća da dizanjem ruke daju svoj glas ponuđenom kandidatu. Predsjednica daje na glasovanje prijedlog kandidata. 
	Za kandidata Sanju Kelčec-Ključarić glasala su tri prisutna člana Vijeća.
Vijeće većinom glasova (3 ZA, 2 PROTIV)	 donosi


Z A K LJ U Č A K
o izboru potpredsjednice Vijeća Mjesnog odbora Miroševec


	1. Za potpredsjednicu Vijeća Mjesnog odbora Miroševec izabrana je Sanja Kelčec-Ključarić.

	2. Ovaj zaključak bit će objavljen na oglasnoj ploči u sjedištu Mjesnog odbora.	

            Predsjednica čestita izabranoj potpredsjednici.
            Potpredsjednica zahvaljuje članovima Vijeća.


Ad 6. Pitanja i prijedlozi

Predsjednica Vijeća Mjesnog odbora gospođa Dijana Bačani, moli da se zapisnički konstatira kako je dogovoreno da će izabrana potpredsjednica Vijeća Sanja Kelčec-Ključarić dužnost potpredsjednice obavljati prve dvije godine, a druge dvije godine mandata dužnost potpredsjednika obavljati će Mario Lucić.

	Budući da nitko ne traži riječ, predsjednica zaključuje sjednicu.

Završeno u 11,30 sati.


KLASA: 026-02/21-02/984
URBROJ:  251-06-11-510-21-2
U Zagrebu, 25. lipnja 2021.                 
Predsjednica
 Vijeća Mjesnog odbora
            Miroševec

          Dijana Bačani
